|  |
| --- |
| Bretonų kalba*Brezhoneg* |
| Kalbama | Bretanės dalyje |
| Kalbančiųjų skaičius | 150-170 tūkst. |
| Vieta pagal kalbančiųjų skaičių | į šimtuką nepatenka |
| Kilmė | Indeuropiečių keltų  britų   **bretonų** |
| Oficialus statusas |
| Oficiali kalba | - |
| Kalbos kodai |
| ISO 639-1 | br |
| ISO 639-2 | bre |
| ISO 639-3 | bre |

**Bretonų kalba** (*Brezhoneg*) priklauso keltų kalbų grupei, britų pogrupiui. Paplitusi Prancūzijos šiaurės vakaruose, Bretanėje. Ši kalba laikoma salų keltų kalba, nors ir yra žemyne, nes bretonų protėviai atsikėlė į Bretanę V-VI amžiuje iš Kornvalio grafystės. Kartu su valų, kornų ir išmirusia kambrų kalba priklauso britų kalbų pogrupiui. Bretonų kalba paplitusi Bretanės Finistero departamente (*Penn ar Bed*), taip pat vakarinėse Kot d'Armoro (*Aodoù-an-Arvor*) ir Morbihano (*Mor-bihan*) departamentų dalyse.

Tai vienintelė iš šiuolaikinių keltų kalbų, kuriai nesuteiktas oficialios kalbos statusas. Prancūzijos vyriausybė pripažįsta bretonų kalbą tik kaip regioninę.

Istorija
--------

Nors Antikoje dabartinėje Bretanėje gyveno keltų gentys, tačiau bretonų kalba kilusi ne iš vietinių gyventojų naudotos galų kalbos, bet iš keltų pabėgėlių ir imigrantų iš Didžiosios Britanijos kalbos. Bretonų kalba yra glaudžiai susijusi su kornų (Kornvalis) ir valų kalba (Velsas). Artimiausia ji kornų kalbai, su kuria sudaro vakarų britų kalbų grupę.

Rytiniuose Bretanės departamentuose bretonų kalba per paskutinius kelis šimtmečius nyko, iš dalies išstumiama *langues d'oïl* kalbos *gallo*.

Ilgą laiką bretonų kalba laikėsi tik dėl to, kad kraštas buvo ekonomiškai atsilikęs ir dėl to mažiau veikiamas Prancūzijos centrų. Tik XIX a. bretonų kalba ir literatūra pradėta ugdyti sąmoningai.

Abėcėlė
-------

`**Aa Bb CHch C’Hc’h Dd Ee Ff Gg Hh Ii Jj Kk Ll Mm Nn Oo Pp Rr Ss Tt Uu Vv Ww Yy Zz**`
*ñ* raidė naudojama nosiniems garsams pažymėti, pati raidė nėra skaitoma.

Dialektai
---------

Bretonų kalba pasižymi stipriai vienas nuo kito besiskiriančiais dialektais. Išskiriami keturi dialektai:

* **leoniečių** (bretoniškai *leoneg*, pranc. *léonard*)
* **tregerų** (bretoniškai *tregerieg*, pranc. *trégorrois*)
* **vanų** (bretoniškai *gwenedeg*, pranc. *vannetais*)
* **kornų** (bretoniškai *kerneveg*, pranc. *cornouaillais*).

Tarp šių dialektų paplitimo nėra ryškių ribų, nes kalba nežymiai keičiasi nuo vieno kaimo iki kito. Lyginant su kitais dialektais, vanų dialektas labai išsiskiria savo kirčiu (paskutiniame skiemenyje, kitose tarmėse - priepaskutiniame), *zh* grafemos tarimu ir kita.

Nuorodos
--------

1. ↑  Frydrichas Šlėtė. Keltai tarp Alezijos ir Pergamo. Vilnius:Mokslas, 1984. P.4.
2. ↑  *Breton dialects*. In: John T. Koch (ed.) Celtic Culture. A Historical Encyclopedia. ABC-CLIO, 2006. Vol.1. P.256

Vikižodynas 

WikipediaWikipedia
Vikipedija ***Bretonų kalba***

* bre Duomenys apie kodu „bre" žymimą kalbą svetainėje *ethnologue.com*
* Bretonų kalbos kursas (anglų kalba)
* Bretonų-anglų-prancūzų kalbų žodynas


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RKeltų kalbos |
| --- |
|  |
| *Žemyno keltų kalbos* | 
*Galatų kalba* · *Galų kalba* · *Keltiberų kalba* · *Lepontų kalba* · *Norikų kalba* |
|  |
| Salų keltų kalbos - Britų kalbos | 
Bretonų kalba · *Britų kalba* · *Kambrų kalba* · Kornų kalba · *Piktų kalba* · Valų kalba |
|  |
| Salų keltų kalbos - Goidelų kalbos | 
Airių kalba · Meniečių kalba · Škotų geilų kalba |

 |